АҞӘА, жьҭаара 7 – Sputnik, Бадраҟ Аҩӡба. Аԥсны Аԥсыӡкреи ашәарыцареи рзы Афедерациа ахада Альберт Бондаренко Ҟарачы-Черқьесиа Зеленчук араион аҿы имҩаԥысуаз аԥсыӡкразы ареспубликатә чемпионат аҟны аԥыжәара игеит.
"Аиндаҭларақәа мышкы ахы-аҵыхәа имҩаԥысуан Архыз ақыҭан иҟоу аӡиаҿы. Ҩыџьа-ҩыџьа аспортсменцәа аӡәаӡәа ӡбаҩы дрыдкылан, 45-45 минуҭ аамҭа рыманы", - ҳәа Sputnik Аԥсны иазеиҭеиҳәеит Альберт Бондаренко.
Ачемпионат аԥҟарақәа рыла, аҵәгәыр аԥсыӡ ԥырхага анамҭозароуп.
"Атурқәа ԥшьба реихшьаалақәа рыла, сара актәи аҭыԥ соуит, счемпионхеит", - иҳәеит Бондаренко.
Ачемпионат иалахәын 25 спортсмен Ҟарачы-Черқьесиа, Аахыҵ Уаԥстәыла, Ростов, Краснодар, Аԥсны рҟынтәи.
Иара убас шәаԥхьар ҟалоит:
-
Аԥсны иеизгоу акоманда аԥсыӡкразы аҩнытәи ачемпионат аҟны актәи аҭыԥ аннакылеит